b"\n_START_ARTICLE_\nPono Poperio pingvinai (filmas)\n_START_SECTION_\nSiu\xc5\xbeetas\n_START_PARAGRAPH_\nPonas Tomas Poperis (Jim Carrey) yra i\xc5\xa1siskyr\xc4\x99s nekilnojamojo turto agentas, kurio t\xc4\x97tis keliavo aplink pasaul\xc4\xaf savo s\xc5\xabnaus vaikyst\xc4\x97s metu. Kai keliautojas mir\xc5\xa1ta, Tomas ant savo dur\xc5\xb3 slenks\xc4\x8dio randa d\xc4\x97\xc5\xbe\xc4\x99, kurioje yra pingvinas. Galiausiai, d\xc4\x97l nesusikalb\xc4\x97jimo, Poper\xc4\xaf pasiekia net \xc5\xa1e\xc5\xa1i pingvinai. I\xc5\xa1 prad\xc5\xbei\xc5\xb3 jis pingvinus nor\xc4\x97jo atiduoti vietiniam zoologijos sodui, bet Tomo vaikai \xc4\xafsimyli juos, tad jis nusprend\xc5\xbeia pasilikti pauk\xc5\xa1\xc4\x8dius. Tuo pat metu Poperiui duodama u\xc5\xbeduotis nupirkti \xc5\xbdali\xc4\x85j\xc4\x85 Tavern\xc4\x85\xc2\xa0\xe2\x80\x93 sen\xc4\x85 restoran\xc4\x85, kuriame jis vaikyst\xc4\x97je valgydavo su savo t\xc4\x97\xc4\x8diu. \xc4\xaemon\xc4\x97, kurioje dirba Tomas, ketino \xc5\xa1\xc4\xaf pastat\xc4\x85 nugriauti ir pastatyti nauj\xc4\x85. Ta\xc4\x8diau \xc5\xa1io restorano pagyvenusi savinink\xc4\x97 parduos j\xc4\xaf tik \xc5\xbemogui, kuris nusakys tikr\xc4\x85j\xc4\x85 pastato vert\xc4\x99._NEWLINE_Tur\xc4\x97damas pingvinus Poperis suart\xc4\x97ja su savo vaikais, taip pat pradeda i\xc5\xa1 naujo susitikin\xc4\x97ti su j\xc5\xb3 mama, buvusia savo \xc5\xbemona. Pingvinai padeda tris kiau\xc5\xa1inius. Du kiau\xc5\xa1iniai i\xc5\xa1siperi, o lik\xc4\x99s\xc2\xa0\xe2\x80\x93 ne. Poperis tampa aps\xc4\x97stas nuo paskutinio kiau\xc5\xa1inio, kuris vis nei\xc5\xa1siperi, taip pat praranda savo darb\xc4\x85. Suprasdamas, kad kiau\xc5\xa1inis negali b\xc5\xabti i\xc5\xa1saugotas, Poperis pajau\xc4\x8dia, kad jis negali auginti pingvin\xc5\xb3 ir dovanoja juos \xc4\xaf zoologijos sod\xc4\x85. Tada jis orientuoja savo d\xc4\x97mes\xc4\xaf \xc4\xaf \xc5\xbdaliosios Tavernos pirkim\xc4\x85. Ta\xc4\x8diau Tomo vaikai ir buvusi \xc5\xbemona yra nusivyl\xc4\x99 jo sprendimu._NEWLINE_Tuomet Poperis randa pamest\xc4\x85 lai\xc5\xa1k\xc4\x85 nuo t\xc4\x97\xc4\x8dio, kuris buvo pristatytas kartu su pirmuoju pingvinu. Jame t\xc4\x97tis ra\xc5\xa1o, kad s\xc5\xabnus laikyt\xc5\xb3 savo vaikus, myl\xc4\x97t\xc5\xb3 juos taip, kaip \xc5\xa1is pingvinas myl\xc4\x97t\xc5\xb3 j\xc4\xaf. Tomas jau\xc4\x8diasi kaltas d\xc4\x97l savo poelgio atiduodant pingvinus ir nusprend\xc5\xbeia vykti \xc4\xaf zoologijos sod\xc4\x85 ir susigr\xc4\x85\xc5\xbeinti j\xc5\xb3. Kartu su buvusia \xc5\xbemona ir vaikais Poperis i\xc5\xa1gelbsti pingvinus, kurie tur\xc4\x97jo b\xc5\xabti i\xc5\xa1skirti ir parduoti kitiems zoologijos sodams. Matydama, kaip Poperis susijungia su savo \xc5\xa1eima ir i\xc5\xa1gelbsti pingvinus, \xc5\xbdaliosios Tavernos savinink\xc4\x97 sutinka jam parduoti restoran\xc4\x85. U\xc5\xbeuot griov\xc4\x99s, Tomas atnaujina \xc5\xa1\xc4\xaf restoran\xc4\x85 ir atidaro j\xc4\xaf i\xc5\xa1 naujo._NEWLINE_Filmo pabaigoje Poperis su savo \xc5\xa1eima ir pingvinais i\xc5\xa1vyksta \xc4\xaf Antarktik\xc4\x85, palikdamas pauk\xc5\xa1\xc4\x8dius su j\xc5\xb3 giminai\xc4\x8diais. Tomo pirmasis pingvinas, Kapitonas, padeda dar vien\xc4\x85 kiau\xc5\xa1in\xc4\xaf. Poperis savo vaikams parei\xc5\xa1kia, kad jie gr\xc4\xaf\xc5\xa1 \xc4\x8dia kai kiau\xc5\xa1inis i\xc5\xa1siper\xc4\x97s.\n_START_SECTION_\nProdukcija\n_START_PARAGRAPH_\nPono Poperio vaidmen\xc4\xaf tur\xc4\x97jo atlikti Ben Stiller ir re\xc5\xbeisuoti tur\xc4\x97jo Noah Baumbach; ta\xc4\x8diau jie abu i\xc5\xa1krito. Owen Wilson, Jack Black ir Jim Carrey buvo laikomi vieninteliais aktoriais, kurie gal\xc4\x97jo pakeisti Stiller'\xc4\xaf. Vaidmuo atiteko Carrey\xe2\x80\x99iui. Mark Waters buvo skirtas re\xc5\xbeisieriumi. Filmavimo darbai prasid\xc4\x97jo 2010\xc2\xa0m. spal\xc4\xaf ir baig\xc4\x97si 2011\xc2\xa0m. saus\xc4\xaf._NEWLINE_2010\xc2\xa0m. rugs\xc4\x97jo 21d. buvo patvirtinta, kad prie komandos prisijung\xc4\x97 Carla Gugino._NEWLINE_Ritmo ir atspalvi\xc5\xb3 studijos (Rhythm and Hues Studios) tam tikruose kadruose pingvinus padar\xc4\x97 animaciniais."